Balung kethek

Balung kethèk merupakan snek kerepek ubi kayu yang berasal daripada Solo, Jawa Tengah, Indonesia. Makanan hampir pupus kerana ditelan zaman.

Etimologi 
Ia berasal dari dua perkataan yang digabungkan, dan berasal daripada Bahasa Jawa. Berdasarkan Kamus Besar Bahasa Indonesia, perkataan balung membawa bermaksud tulang manakala kethek pula bermaksud monyet. Ia dinamakan semedemikian kerana teksturnya yang keras seperti tulang. Kata "monyet" yang dimaksudkan ialah apabila kita memakannya/mengunyah, ekspresi menyeringai atau menggerenyotkan mulut akan muncul disebabkan teksturnya yang keras, di mana ia dikaitkan dengan ekspresi seekor kethek atau monyet.

Penyediaan dan bahan 
Balung kethek ialah kerepek ubi kayu yang lebih tebal berbanding dengan kerepek lainnya. Proses pembuatan balung kethek juga berbeza dengan yang lain, pertama-tama ubi kayu akan dikupas kulitnya terlebih dahulu. Kemudian akan dicuci sehingga bersih dan akan dimasak dengan mengunakan teknik kukus atau rebus. Setelah siap dimasak dan matang, ubi kayu akan diangkat dan disejukkan. Ubi kayu akan dipotong dengan panjang kira-kira lima hingga tujuh sentimeter (cm) dengan lebar dua sentimeter. Apabila siap, ubi kayu itu akan di dijemur di terik matahari sehingga kering, lalu di goreng rendam. Balung kethek biasanya disajikan dengan diberi penyedap ataupun garam. Ada juga memakai rasa pedas manis, terbuat daripada [[gula Melaka], cili, bawang putih, dan garam.

Galeri

Lihat juga 
 Masakan Jawa

Rujukan 

Masakan Jawa
Makanan ringan Indonesia